ফের ট্রাম্পের হুংকার! এবার টার্গেট গ্রিনল্যান্ড?

ওয়েব ডেস্ক: গ্রিনল্যান্ডকে (Greenland) নিয়ে ফের ইঙ্গিতপূর্ণ মন্তব্য করলেন মার্কিন প্রেসিডেন্ট (US President) ডোনাল্ড ট্রাম্প (Donald Trump)। গ্রিনল্যান্ডকে আমেরিকার (USA) অন্তর্ভুক্ত করার ভাবনা যে এখনও রয়েছে, তা বুঝিয়ে দিলেন তিনি। বৃহস্পতিবার হোয়াইট হাউসে সংবাদমাধ্যমের সামনে ফের গ্রিনল্যান্ডের প্রসঙ্গ তুলে ট্রাম্প বলেন, “আমার ধারণা এটা হবেই।” যদিও তিনি সরাসরি গ্রিনল্যান্ডকে দখলের কথা বলেননি, তিনি শুধুমাত্র সেটিকে আমেরিকার অংশ করার আকাঙ্ক্ষা প্রকাশ করেছেন।

ট্রাম্পের এই মন্তব্যের পরেই কড়া প্রতিক্রিয়া দিয়েছেন গ্রিনল্যান্ডের প্রধানমন্ত্রী মিউটে এগেদে। সমাজমাধ্যমে তিনি লেখেন, “অনেক হয়েছে।” তার এই প্রতিক্রিয়াই স্পষ্ট করে দেয়, ট্রাম্পের পরিকল্পনা নিয়ে গ্রিনল্যান্ড সরকার মোটেই সন্তুষ্ট নয়।

আরও পড়ুন: উচ্চশিক্ষায় বিলেত, আমেরিকার বদলে রাশিয়া-জার্মানিমুখী ভারতীয়রা

নেটো সচিব মার্ক রুট-এর সঙ্গে বৈঠকে ট্রাম্প ফের গ্রিনল্যান্ড নিয়ে নিজের অবস্থান স্পষ্ট করেন। তিনি দাবি করেন, “সারা বিশ্বের নিরাপত্তা এবং স্বাধীনতার স্বার্থেই গ্রিনল্যান্ড নিয়ে এই ভাবনা।” তাঁর মতে, মেরু অঞ্চলে রাশিয়া ও চীনের ক্রমবর্ধমান প্রভাব যুক্তরাষ্ট্রের জন্য উদ্বেগের কারণ, এবং এর মোকাবিলায় গ্রিনল্যান্ডকে তাঁদের প্রয়োজন।

যদিও এই প্রথম নয়, এর আগেও ট্রাম্প গ্রিনল্যান্ডকে যুক্তরাষ্ট্রের অংশ করার চেষ্টা করেছেন। তাঁর প্রথম প্রেসিডেন্সির মেয়াদে তিনি সরাসরি এই দ্বীপটি কিনতে চেয়েছিলেন। কিন্তু আন্তর্জাতিকভাবে এটি ইউরোপীয় দেশ ডেনমার্কের অধীনে একটি স্বশাসিত অঞ্চল। সেই সময় ডেনমার্ক স্পষ্ট জানিয়ে দিয়েছিল, তারা এই প্রস্তাব গ্রহণ করবে না। এরপর ট্রাম্পের প্রশাসনের পক্ষ থেকে বলপ্রয়োগের ইঙ্গিতও দেওয়া হয়, যা নিয়ে আন্তর্জাতিক মহলে বিতর্ক ছড়ায়।

দেখুন আরও খবর:

The post ফের ট্রাম্পের হুংকার! এবার টার্গেট গ্রিনল্যান্ড? first appeared on KolkataTV.