ডেনমার্ককেই বেছে নিল গ্রিনল্যান্ড! কী বললেন ক্ষুব্ধ ট্রাম্প!

ওয়েব ডেস্ক : গ্রিনল্যান্ডকে (Greenland) অধিগ্রহণ করতে চান মার্কিন প্রেসিডেন্ট ডোনাল্ড ট্রাম্প (Donald Trump)। তা করতে গ্রিনল্যান্ডে সামরিক অভিযানের হুঁশিয়ারিও দিয়েছে ট্রাম্প প্রশাসন। এমন পরিস্থিতিতে দ্বীপটির প্রধানমন্ত্রী জেনস-ফ্রেডেরিক নেলসন সাফ জানিয়ে দিলেন, তাঁরা ডেনমার্কের সঙ্গেই থাকতে চাই।

সম্প্রতি ডেনমার্কের (Denmark) রাজধানী কোপেনহেগেনে সে দেশের প্রধানমন্ত্রী মেট ফ্রেডরিকসেনের সঙ্গে একটি যৌথ সাংবাদিক সম্মেলন করেছিলেন গ্রিনল্যান্ডের প্রধানমন্ত্রী। সেখানে প্রধানমন্ত্রী জেনস-ফ্রেডেরিক নেলসন জানান, “আমরা একটি ভূ-রাজনৈতিক সংকটের সম্মুখীন হয়েছি। যদি আমাদের এই মুহূর্তে মার্কিন যুক্তরাষ্ট্র এবং ডেনমার্কের মধ্যে কোনও একটিকে বেছে নিতে হয়, তবে আমরা ডেনমার্ককেই বেছে নেব। আমরা ন্যাটোকে (NATO) বেছে নেব। আমরা ডেনমার্ক রাজতন্ত্রকে বেছে নেব। আমরা ইউরোপীয় ইউনিয়নকে (EU) বেছে নেব।”

আরও খবর : থাইল্যান্ডে ভয়াবহ দুর্ঘটনা, চলন্ত ট্রেনের উপর ভেঙে পড়ল ক্রেন, নিহত ২২

গ্রিনল্যান্ডের প্রধানমন্ত্রীর এমন মন্তব্যে বেশ ক্ষুব্ধ হয়েছেন মার্কিন প্রেসিডেন্ট ডোনাল্ড ট্রাম্প (Donald Trump)। এ নিয়ে সাংবাদিকদের সামনে ট্রাম্প বলেছেন, “এটি একটি বড় সমস্যা হতে চলেছে। বেশ, সেটা তাদের সমস্যা। আমি তাঁর সঙ্গে একমত নই। আমি জানি না তিনি কে। তাঁর সম্পর্কে কিছুই জানি না। কিন্তু এটা তাঁর জন্য একটা বড় সমস্যা হতে যাচ্ছে।”

প্রসঙ্গত, গ্রিনল্যান্ডকে (Greenland) দখল নিয়ে সমস্যা পড়েছে ন্যাটো গোষ্ঠীভুক্ত ইউরোপের দেশগুলি। কারণ রুশ হানা থেকে বাঁচতে ন্যাটোতে যোগ দিয়েছিল ডেনমার্ক। কিন্তু এখন গ্রিনল্যান্ড সেই ডেনমার্কের সঙ্গেই থাকবে বলে জানিয়েছে। অন্যদিকে গ্রিনল্যান্ড তাঁদের নিয়ন্ত্রণে থাকবে বলে ঘোষণা করেছে ডেনমার্কও। এর পর গ্রিনল্যান্ডকে জোর করে আমেরিকা দখল করতে চাইলে ন্যাটো জোট ভেঙে যেতে পারে বলে মনে করছে আন্তর্জাতিক মহল। অন্যদিকে গ্রিনল্যান্ডকে কীভাবে দখল করা যায়, তা নিয়ে আলোচনা চালাচ্ছে হোয়াইট হাউস। প্রয়োজনে সেনাও নামানো হতে পারে বলেও জানানো হয়েছে।

দেখুন অন্য খবর :

The post ডেনমার্ককেই বেছে নিল গ্রিনল্যান্ড! কী বললেন ক্ষুব্ধ ট্রাম্প! first appeared on KolkataTV.